ওয়েব ডেস্ক: মন্ত্রীর সুপারিশই সার। সরকারি হাসপাতাল ভর্তিই নিল না রোগীকে। উল্টে বেসরকারি হাসপাতালে ভর্তির সুপারিশ করলেন সরকারি হাসপাতালের ডাক্তাররা। কাঠগড়ায় রাজ্যের একমাত্র সুপার স্পেশ্যালিটি হাসপাতাল এসএসকেএম-এর ডেন্টাল বিভাগের চার চিকিত্সক। চার চিকিত্সকের কথা শুনে কার্যত হতবাক হয়ে গিয়েছিলেন রোগীর পরিবারের লোকজন। চার চিকিত্সকের বিরুদ্ধেই হাসপাতাল কর্তৃপক্ষের কাছে অভিযোগ জানিয়েছেন তাঁরা। অভিযোগ জানানো হয় স্বাস্থ্য অধিকর্তা, স্বাস্থ্য শিক্ষা অধিকর্তা ও মহিলা কমিশন ও স্বাস্থ্য সচিবের কাছেও। যে চার চিকিত্সকের বিরুদ্ধে অভিযোগ জানানো হয়েছে তারা হলেন সঞ্জয় ঘোষ, বিনায়ক সামন্ত, রাহুল ঘোষ ও অমিত সাহা।